tomron87/hebrew-wikipedia-sentences-corpus huggingface dataset:
במקלדת נכתב הצירוף בצורה הבאה:
"ת'ורן" (Thorn/Þorn) (Þ תצורה קטנה þ) היא אות באיסלנדית, באנגלית עתיקה ובנורדית עתיקה וכן במספר דיאלקטים באנגלית תיכונה.
היא הייתה בשימוש בסקנדינביה של ימי הביניים אך הוחלפה בדיגרף Th פרט לאיסלנדית שם היא נשארה.
מקור האות בכתב הרוני ונקראה Thorn באנגלו-סקסונית או Thurs ("ענק") בשירי-רון סקנדינביים.
אות זו מייצגת את העיצור המיוצג על ידי Th באנגלית: בין אם קולי כבמילה The (/ð/ :IPA), כצליל האות דלתא (δ) ביוונית; ובין אם הגה אטום כבמילה Thick (/θ/ :IPA), כצליל האות תטא (θ) ביוונית.
מילים באיסלנדית המכילות את העיצור Þ
Ç (סדיליה:C; תצורה קטנה: ç) היא אות בקטלאנית (Català), צרפתית (Français), אלבנית (Shqip), אזרית (Azərbaycanca), ליגוּרית, טטארית (Tatarça) (באותיות לטיניות), טורקית (Türkçe), טורקמנית (Türkmençe), זזאקית, ומאנית (Gaelg Vanninagh).
בקטלאנית, Ç נשמעת כ-C רגילה, אך מעט יותר רכּה ורפויה.
בצרפתית, הסדיליה ב-Ç מדגישה שה-C נשמעת כ-S ולא כ-K, או לחלופין הופכת את ה-C לרכּה ורפויה יותר.
באלבנית, Ç נשמעת כ-C רכּה ורפויה יותר.
באזרית, Ç נשמעת כ-ch באנגלית.
בליגוּרית, Ç נשמעת כ-C רכּה ורפויה יותר.
בטטארית, Ç נשמעת כ-sh באנגלית.
בטורקית, Ç נשמעת כ-ch באנגלית.
בטורקמנית, Ç נשמעת כ-ch באנגלית.
בזזאקית, Ç לפני A,E,I,O,U נשמעת כ-ts באנגלית.
Ç לפני Ê,Ü נשמעת כ-ch באנגלית.
במאנית, Ç נשמעת כמו ה-tch במילה האנגלית Watch
לכתיבת התצורה הגדולה של Ç לחצו על המקשים כך: Ctrl+, Shift+c..
לכתיבת התצורה הקטנה של Ç לחצו על המקשים כך: Ctrl+, c.
לכתיבה בצורה האחרת, כתבו כרגיל את הטקסט הבא, ולאחר שהטקסט כתוב והסמן צמוד לסימן האחרון לחצו במקלדת Alt+X:
לתצורה הגדולה [Ç], לתצורה הקטנה [ç] הטקסט הוא :
Ärgre dich, o Seele, nicht (בעברית: אל נא תיעצבי, הו נשמה), רי"ב 186, היא קנטטה שהלחין יוהאן סבסטיאן באך בהיותו בלייפציג.
ביצועה הראשון היה ביום ראשון השביעי שלאחר חג השילוש הקדוש, ב-11 ביולי 1723.
עם זאת, בגלל העומס הגדול והקושי בהלחנת יצירות כה רבות, נהג מדי פעם לבצע שוב קנטטות ישנות שלו, לעיתים עם עריכות ושינויים קלים או הרחבות, כמו הנוכחית.
קנטטה זו הייתה השישית שהלחין באך מאז החל למלא את תפקידו בלייפציג, לאחר רי"ב 75, רי"ב 76, רי"ב 24, רי"ב 167 ורי"ב 147. היא מתבססת על גרסה קדומה יותר שהלחין ב-1716 בוויימאר, הממוספרת 186א והמוזיקה שלה אבדה.
מאז החל למלא את התפקיד בלייפציג הלחין באך קנטטות ארוכות מבעבר.
השתיים הראשונות שביצע שם, החמישית והנוכחית, כוללות לפחות עשרה קטעים שמחולקים לשני חלקים המבוצעים בנפרד, לפני תפילת המיסה ואחריה.
לעומתן, השלישית והרביעית קצרות יותר וכוללות 5 או 6 קטעים, כנראה כתוצאה מעומס של עבודה.
לאחר קנטטה זו לא חיבר באך שוב קנטטה ארוכה במשך שישה חודשים, ובשנתיים שלאחר מכן חיבר רק עוד קנטטה ארוכה נוספת.
סדר הקריאה לאותו יום כולל פסוקים מהאיגרת אל הרומאים ומהבשורה על-פי מרקוס המתארים את נס הלחם והדגים.
בדומה לתהליך יצירת רי"ב 147, באך השתמש בלברית שכתב סלומו פרנק (Salomo Franck) בוויימאר והוסיף ארבעה רצ'יטטיבים בין האריות ובכך יצר את המבנה בדומה לרבות מהקנטטות שלו, של אריה ורצ'יטטיב לסירוגין.
כמו כן שינה מעט את טקסט האריות והחליף את כורל הסיום.
בעזרת התוספות גדלה הקנטטה דיה כדי שיוכל לחלק אותה לשני חלקים.
לא ידוע מיהו מחבר הלברית של הרצ'יטטיבים, ואילו הכורלים הם פרי עטו של פאול ספרטוס (Paul Speratus).
קנטטה 186א נועדה לביצוע בתקופת הציפייה שלפני חג המולד.
הרצ'יטטיבים שנוספו נועדו להתאים לקטע הקריאה על נס הלחם והדגים.
כמו כן, בלייפציג הייתה נהוגה תענית בתקופת הציפייה ובמהלכה לא נוגנה מוזיקה, ולכן לא יכול באך להשתמש בקנטטה המקורית למועד שנועדה לו.
הקנטטה נועדה לביצוע על ידי סולני סופרן, אלט, טנור ובס בליווי מקהלה בת ארבעה קולות, שני אבובים, אבוב טנור (Taille), בסון, שני כינורות, ויולה ובאסו קונטינואו.
לקנטטה 11 קטעים בשני חלקים:
1. מקהלה: Ärgre dich, o Seele, nicht (אל נא תיעצבי, הו נשמה)
3. אריה לבס: Bist du, der mir helfen soll (אם אתה, פועל כדי לי לעזור)
4. רצ'יטטיב לטנור: Ach, daß ein Christ so sehr (אה, שומה על נוצרי)
6. כורל: Ob sichs anließ, als wollt er nicht (גם אם יראה בתחילה שאין רצון מלפניו)
7. רצ'יטטיב לטנור: Es ist die Welt die große Wüstenei (העולם הוא שממה ענקית)
8. אריה לסופרן: Die Armen will der Herr umarmen (את העניים רוצה האדון לחבק בזרועותיו)
9. רצ'יטטיב לאלט: Nun mag die Welt mit ihrer Lust vergehen (גם אם העולם ותענוגותיו יעלמו)
10. אריה בדואט לסופרן ולאלט: Laß, Seele, kein Leiden (כל סבל הנפש)
בין המנצחים שביצעו את ההקלטות ניתן לציין את ניקולאוס הרנונקור (ב-1989), טון קופמן (ב-1997), מסאקי סוזוקי (ב-1999) וג'ון אליוט גרדינר (ב-2000).
Ĉ (אות קטנה: ĉ; שם האות ĉo, צ'וֹ) היא האות הרביעית באלפבית של שפת האספרנטו, והיא אחת משש האותיות בשפה עם סימנים דיאקריטים (ĉ ,ĝ ,ĥ ,ĵ ,ŝ ,ŭ).
היא מייצגת את הצליל /ʧ/ (כמו צ' בצ'ארלס).
Ĉ מבוססת על האות c, בתוספת גג.
באספרנטו, האות c מייצגת את הצליל \c\ (כמו צ בציפור), שנמצא בשימוש נפוץ בשפות אירופאיות, ולכן החליט זמנהוף להמציא את האות ĉ.
ביוניקוד, ערכה של האות הגדולה Ĉ הוא U+0108, וערכה של האות הקטנה ĉ הוא U+0109. במקרים שבהם לא ניתן להקליד סימנים דיאקריטיים במקלדת, מקובל לייצג את האות בצירוף ch או cx (האחרון מקובל יותר).
Òmnium Cultural (הגייה קטלאנית: [ˈɔmnium kuɫtuˈɾaɫ], "אומניום קולטורל"), או בתרגום מילולי לעברית "תרבות לכל", היא עמותה הממוקמת בברצלונה, בירת קטלוניה.
העמותה נוצרה במקור ב-1960 כדי לקדם את השפה הקטלאנית ולהפיץ תרבות קטלונית.
במהלך השנים התעצם אופייה הפוליטי וב-2012 הייתה מעורבת בדרישותיהם של תנועת הקטלאנים הבדלנים הכוללות הגדרה עצמית עבור קטלוניה.
Òmnium Cultural נוצרה ב-11 ביולי 1961 בספרד שנשלטה על ידי הגנרל פרנסיסקו פרנקו, כאשר הממסד אסר על שימוש בקטלאנית.
בשנת 1963 הרשויות סגרו את האגודה.
האגודה המשיכה להתקיים באופן חשאי בין השנים 1963–1967. ב-1967, לאחר מאבק משפטי ארוך מול השלטונות, האיגוד הוכרז כחוקי ושב להתקיים באופן גלוי.
על מנת לקדם את התרבות הקטלונית במגבלות הרבות של שלטון פרנקו, האגודה הייתה המממנת העיקרית של פרסים ותחרויות ספרותיות שניתנו על יצירות שפורסמו בקטלאנית, כגון Premi d´Honor de les Lletres Catalanes (1969).
בשנות ה-70 המוקדמות, האגודה הקימה את Nit de Santa Llúcia - פסטיבל של ספרות קטלאנית, בו הוענקו שלושה פרסים: Premi Sant Jordi (רומן), Premi Mercè Rodoreda (סיפור קצר) ו-Premi Carles Riba (שירה).
לאחר סיום הדיקטטורה של פרנקו בשנת 1975, האגודה המשיכה בקידום השפה הקטלאנית ותרבותה.
בזמן שהדמוקרטיה שוקמה, האגודה תמכה והגנה על זכותה של קטלוניה לממשל עצמי, במיוחד מאז שבית המשפט החוקתי הספרדי דחה את התיקון בחוקה הקטלאנית.
מיליון מתושבי קטלוניה צעדו ב-10 ביולי 2010 בברצלונה וקראו להגדרה עצמית לאומית.
זאת במסגרת המחאות לאוטונומיה שהתקיימו ב-2010 ושאורגנו על ידי האגודה.
בימים אלו, האגודה היא אחד הארגונים האזרחיים המרכזיים המעודדים פוליטיקאים קטלאניים לקיים משאל עם בקטלוניה להגדרה עצמית, זאת למרות היותו בלתי חוקתי על-פי החוקה הספרדית.
אד' (אות גדולה: Ð, אות קטנה: ð, השם נכתב eð) היא אות שנעשה בה שימוש בנורדית עתיקה, אנגלית עתיקה ובאנגלית תיכונה, וכיום עדיין באיסלנדית, אלוודאלית ופארואזית.
האות יצגה את הצליל /ð/ (th כמו במילה
האנגלית the), הייתה קיימת יחד עם האות Þ אשר יצגה את הצליל /θ/ (th כמו במילה thin).
באיסלנדית, אלוודאלית ופארואזית זוג האותיות הללו נשארו, אבל באנגלית, זוג האותיות לא קיימות באלפבית והוחלפו על ידי th, אשר מייצג את שניהם.
האות לפעמים משומשת בוולשית לציון הצליל /ð/, אך כיום בעיקר מסומנת על ידי הצירוף "dd".
לפעמים משתמשים באות בספרי מתמטיקה והנדסה לסימון נגזרת חלקית של סיבוב משקל וגובה, ואף ניתן לראות כי הסימון המתמטי ∂ מאוד דומה לאות.
אֱש (אות גדולה: Æ, אות קטנה:æ.
שם האות נכתב æsc או ash) היא ליגטורה של האותיות a ו-e אשר שימשה כאות באנגלית עתיקה ובלטינית ומשמשת כיום כאות בנורווגית, איסלנדית, דנית ופארואזית.
מקור שם האות הוא משם של הרונה האנגלו-סקסית ᚫ, ששמה הוא æsc, שמשמעותו "עץ המילה".
בהגייה אנגלית בימינו יותר מקובל לקרוא לאות ash.
האות הייתה בשימוש גם בשוודית עתיקה, עד שהוחלפה באות ä.
באנגלית עתיקה, האות ייצגה את התנועה בין a ו-e, אשר ידוע בתור תנועה קדמית, כמעט-פתוחה, בלתי-מעוגלת, אך השימוש בה הופסק בעקבות מעתק הגאים.
כיום האות מייצגת תנועה זו ב-IPA.
באיסלנדית ובלטינית, האות מייצגת את הדיפתונג /ai/, ובחלק המערבי של דנמרק , משתמשים באות לציון יידוע.
קיימת גם גרסה קירילית של האות, אשר קיימת באוסטית.
הוא סיבוב ההופעות השלישי של הזמר וכותב השירים הבריטי אד שירן, התומך באלבומו השלישי של שירן ÷.
סיבוב ההופעות התחיל באופן רשמי ב-16 במרץ 2017 בטורינו, איטליה.
מכירת כרטיסים החלה ב-2 בפברואר 2017.
בבוקר 26 בינואר 2017, הוכרזו תאריכי ההופעות באירופה דרך חשבונותיו של שירן ברשתות החברתיות.
שעות לאחר מכן, דרך אותן רשתות, הוכרזו התאריכים עבור אמריקה הלטינית.
הכרטיסים לסיבוב ההופעות נמכרו במהירות, מה שגרם לתאריכים חדשים להתווסף בלונדון, טורינו וסנטיאגו.
ב-22 בפברואר 2017 הודיע שירן דרך רשתות חברתיות, כי אן-מארי וראיין מלקולן ייקחו חלק בהופעות החימום בבריטניה ובהופעות אירופאיות נוספות.
ב-8 במרץ 2017 הודיע שירן על ההופעות בצפון אמריקה אשר יתקיימו ב-29 ביוני 2017 עד ל-6 באוקטובר 2017. בסיבוב ההופעות שבצפון אמריקה נאמר כי הופעות החימום יהיו על ידי ג'יימס בלאנט, זמר פופולרי בשנות ה-2000 המוקדמות, למעט שני תאריכים באינדיאנפוליס וקליבלנד, שם הפתיחה בוצעה על ידי ג'ושוע רדין.
רשימה זו לקוחה מן ההופעה ב-16 במרץ 2017, בטורינו, וייתכן שהשתנתה בהמשך.
"Human" (קאבר לשיר של ראג-אנ'-בון מאן)
תאריך עיר מדינה מיקוםמופעי חימוםנוכחות (אנשים שנכחו / כרטיסים שנמכרו) הכנסותאירופה 16 במרץ 2017טורינואיטליהPala Alpitourאן-מארי
Center — —8 בספטמבר 2017אינדיאנפוליס Bankers Life Fieldhouse ג'ושוע רדין — —9 בספטמבר 2017קליבלנד Quicken Loans Arena — —12 בספטמבר 2017אומהה CenturyLink Center Omahaג'יימס בלנט — —15 בספטמבר 2017רוזמונט Allstate Arena — —16 בספטמבר 201719 בספטמבר 2017וושינגטון.
תאריך עיר מדינה מיקום סיבה17 בספטמבר 2017סנט לואיסארצות הבריתסקוטרייד סנטרחששות ביטחוניים
Écoute (בעברית: תקשיב; מעוצב: écoute) הוא שיר שהוקלט על ידי אמנית הזמרת-יוצרת הרומנייה אלכסנדרה סטאן, מתוך אלבום האולפן השלישי שלה, Alesta (2016).
בשיר נכללו קולות שנעשו על ידי להקת הוואנה והוא יצא לאור ב-9 במרץ 2016 יחד עם האלבום עצמו, על ידי חברת התקליטים ויקטור אנטרטיינמנט.
מילותיו נכתבו באנגלית ובצרפתית על ידי נדיר תמוז, אלכסנדרה צרצראו, ואנוטק וסורין סניוק, תוך שלואיג'י ינצ'ו הפיק אותו.
"Écoute" הוא שיר דאנס, המשלב מקצבים טרופיים וצלילים מזרחיים.
לדברי סטאן, כתיבתו מבוססת על אהבה עזה.
וידאו קליפ נלווה לשיר הועלה לערוץ היוטיוב של סטאן ב-31 במאי 2016. לאחר שחצה את רף 10 מיליון הצפיות, הוציאה קליפ ביתי לשירה "Boom Pow" (2016).
הקליפ תואר כ"חזותי" ומציג את סטאן מול נופים מושלגים.
הוא צולם במרץ 2016 על ידי חאלד מוח'תאר בראש כיכר ההרים טרנסאלפינה במזג אוויר של 15 מעלות צלזיוס, סמוך ליישוב אוברשיה-ברזוי.
מבקרי המוזיקה הפנו כלפיו ביקורות חיוביות והשוו את קולה של סטאן לאלה של פליי פרוג'קט ואינה ב-"Bad Boys" (2015) ו-"Jolie" (2016), ושיבחו אותו על היותו דו-לשוני.
"Écoute" דורג ב-20 העליונים במצעדי השירים שברומניה, בולגריה ופולין.
בטורקיה טופ 20 דורג בשיאו במקום ה-40.
השיר נכתב על ידי נדיר תמוז, אלכסנדרה צרצראו, ואנוטק וסורין סניוק והופק על ידי לואיג'י ינצ'ו.
אורכו שלוש דקות ושש עשרה שניות, והוא הוגדר כשיר דאנס המשלב מבחינה מוזיקלית ביטים טרופיים, אלמנטים מזרחיים וכינורות.
השיר מתחיל בקצב רגוע ומתפתח בקרשנדו עד להשמעת הפזמון.
"Écoute" כולל מילים שנכתבו באנגלית ובצרפתית, אשר על פי סטאן מתעמקות ב"אהבה טהורה, ללא מחסומים, שאינה מגבילה אותך".
בעוד שלהקת הוואנה מבצעת שירת רקע בפזמון השני של השיר, קולה של סטאן הושווה על ידי האתר הצרפתי Aficia's Valentin Malfroy לאלה של פליי פרוג'קט ואינה ב-"Bad Boys" (2015) ו-"Jolie" (2016).
ג'ונתן קורין, מטעם מגזין Outlet, הרגיש שהקול שלהם (סטאן והוואנה) "מתואם בצורה מושלמת ומדמה אש כה גדולה, עד שהרקע הקפוא [מהקליפ] מותך".
עם יציאתו ספג "Écoute" שבחים ביקורתיים רבים מטעם מבקר המוזיקה אוליביו אומברטו.
הוא כתב במאמר שפורסם ב-RnB Junk, כי "מדובר בשיר דאנס [סגנון מוזיקלי] באיכות גבוהה שיכול להתנגן בדיסקוטקים אירופיים" ובנוסף, הרגיש שהוא "מתאים מאוד לאירופה".
הוא סיכם ואמר, "השפה האנגלית ב-"Écoute" משמשת רק כדי ללכוד את תשומת ליבו של המאזין, מכיוון שהיא נמצאת בחלק מאוד ספציפי בו".
מבחינה מסחרית, השיר הופיע לראשונה במקום ה-78 במצעד האירפליי 100 הרומני שפורסם ב-26 ביוני 2016, תוך שב-21 באוגוסט 2016 עלה למקום ה-16. הוא שהה במקום הזה במשך שבועיים, לפני שהגיע בשיאו למקום ה-14 במצעד שפורסם ב-11 בספטמבר 2016. "Écoute" הגיע למקום ה-14 במצעד הסינגלים הבולגרי, וה-11 במצעד הסינגלים הפולני.
בטורקיה טופ 20 דורג בשיאו במקום ה-40 והפך לאחד משיריה המצליחים ביותר במצעד.
סטאן ביצעה את "Écoute" במהלך הופעות שונות שנועדו לעזור בקידום אלבומה Alesta, ביפן ובאירופה.
בליווי הוואנה וכנר, שרו כולם את השיר בגרסה מופשטת במהלך תוכניות שהתקיימו בתחנות הרדיו הרומניות Kiss FM, Pro FM ו- ב-3 ביוני וב-28 ביוני 2016, בהתאמה.
הווידאו קליפ הנלווה והרשמי שצולם לשיר, הועלה לערוץ היוטיוב של אלכסנדרה סטאן ב-31 במאי 2016; בשל הצלחתו הרבה, חיכתה סטאן כמה חודשים עד שפרסמה את הקליפ של "Boom Pow" (2016).
הקליפ של "Écoute" צולם במרץ 2016 על ידי חאלד מוח'תאר בכיכר ההרים טרנסאלפינה סמוך ליישוב אוברשיה-ברזוי, לשם נהגה סטאן ללכת עם משפחתה בילדותה.
הקליפ צולם במזג אוויר של 15 מעלות צלזיוס בראש הכיכר, לשם נסע צוות הצילום במשאית.
לצורך הצילומים, הפך מקלט כיכר ההרים לחדר איפור והלבשה.
בתחילת הקליפ ניתן לראות את סטאן, כשהיא פושטת מעיל עור בצבע לבן.
לאחר מכן, ניתן לראותה בהרים מושלגים, כשהיא לבושה במעיל פרווה בצבע לבן גם כן.
בסמוך לכך, ניתן לראות את סטאן כשהאסקי סיבירי יושב לידה, ושניהם מביטים לכיוון המצלמה.
באותו הזמן מגיח סוס בצבע לבן מן השיחים ואז מגיע הסולן של הוואנה שמתחיל לבצע את הבית שלו.
ב-24 השעות הראשונות של הקליפ, מונה הצפיות שלו עמד על כ-300 אלף צפיות, וכמה ימים אחרי על כ-3 מיליון צפיות, ונכון למאי 2021, מונה הצפיות שלו עומד על כ-95 מיליון צפיות.
ב-Aficia's Valentin Malfroy נכתב כי "הנופים המושלגים בקליפ מעניקים תחושה חורפית לשיר, בניגוד לתחושה הקייצית שהשם שלו יכול להעניק".
ב-Info Music נכתב כי ההאסקי הסיבירי והסוס הלבן המופיעים בקליפ הם מטפורות לטהרה ולאישיותה של הזמרת.
ג'ונתן קורין ממגזין Outlet הסביר כי הם מוסיפים "תמונות מושלמות לקליפ".
אוליביו אומברטו מ-RnB Junk היה חיובי כלפי הקליפ והרגיש ש"המראה, הנוף והבגדים מציגים את אלכסנדרה במלוא יופייה וחושניותה, אך גם שומרים על טהרתה ולא הופכים אותה לוולגרית".
"Écoute" (בהשתתפות הוואנה) – 3:16
"Écoute" (בהשתתפות הוואנה) (גרסה מורחבת) – 4:28
הקרדיטים לקוחים מהווידאו קליפ הרשמי של השיר.
מדינהתאריך יציאהפורמטחברת תקליטיםמקוריפן9 במרץ 2016הורדה דיגיטליתויקטורקנדה16 במרץ 2016רוטון • גלובלצרפתגרמניהרומניהבריטניהמקסיקו22 באפריל 2016האחים וורנרצ'ילהפרואיטליה8 ביולי 2016ואי ויקטיס • אגורוסיה12 באוגוסט 2016ניקיטין
Üç הוא המיני-אלבום השני של הזמרת-יוצרת הטורקייה, אירם דריג'י.
המיני-אלבום יצא לאור ב-24 ביוני 2014, על ידי חברות התקליטים GNL אנטרטיינמנט ודואן מיוזיק קומפני.
במיני-אלבום נכלל הלהיט הטורקי "Bir Miyiz", שצבר למעלה מ-86 מיליון צפיות ביוטיוב.
המיני-אלבום הופק על ידי חולוסי דריג'י, בדומה לקודם İki, שהופק על ידו גם כן.
ב-17 ביוני 2014, יצא לאור השיר "Nazende Sevgilim", שנכלל במיני-אלבום.
האודיו של השיר הועלה ליוטיוב באותו היום, וזכה להצלחה כאשר צבר למעלה מ-4 מיליון צפיות.
בהמשך, יצא הקליפ של השיר "Bir Miyiz", אשר הצליח לצבור למעלה מ-86 מיליון צפיות.
הקליפ של "Nabza Göre Şerbet" זכה להצלחה כאשר צבר למעלה מ-50 מיליון צפיות.
Éxitos de Gloria Estefan (בעברית: ההצלחות של גלוריה אסטפן) הוא אלבום הלהיטים הראשון של הזמרת גלוריה אסטפן, אשר יצא לאור ב-16 בספטמבר 1990 ומאוחר יותר גם באירופה, יפן ואמריקה הלטינית.
ב-1999 יצא מחדש בארצות הברית לרגל עשור ליציאתו.
לאור הצלחת אלבום הבכורה שלה החליטה אסטפן להוציא גם אלבום להיטים אך אלבום זה כלל בעיקר שירים בספרדית מהתקופה בה הייתה חברה בלהקת Miami Sound Machine.
אך בניגוד לאלבום הבכורה שלה האלבום לא זכה להצלחה גדולה כאשר הגיע למקום ה-32 בלבד במצעד האלבומים הלטיני של בילבורד אך כן הגיע למקום ה-1 במצעד אלבומי הפופ הלטיניים של בילבורד.
בארגנטינה האלבום גם זכה להצלחה כאשר הגיע למעמד אלבום זהב.
האלבום כלל שיר מקורי חדש בשם "Renacer" אשר יצא כסינגל הראשון והיחיד מהאלבום כחודש לאחר יציאתו.
השיר זכה להצלחה והגיע למקום ה-7 במצעד הבילבורד הלטיני.
"" הוא שיר שהוקלט על ידי הזמרת-יוצרת הטורקייה סימגה, מתוך אלבום הבכורה שלה, (2018).
השיר יצא לאור ב-29 בנובמבר 2017, בהוצאת חברת התקליטים דואן מיוזיק קומפני כסינגל המוביל מתוך האלבום.
השיר נכתב על ידי ארסיי אונר שהשתתף בכתיבה הלהיט של סימגה "Yankı", שיצא בשנת 2016, תוך שהוא הופק על ידי אוזן בייראשה שעבד עם סימגה בעבר גם כן.
"" היה לשירה הראשון של סימגה שהצליח לכבוש את פסגת מצעד טורקיה טופ 20 מאז להיטה "Miş Miş", שעשה זאת בשנת 2015.
הווידאו קליפ הנלווה של "" הועלה לערוץ היוטיוב של netd müzik ב-29 בנובמבר 2017, ביום יציאתו של השיר כסינגל.
בתחילתו, ניתן לראות את סימגה עם בחור במכונית, כשהם נפרדים לשלום והיא נושקת ללחי שלו.
בהמשך, היא חוזרת הביתה ומתחילה להיזכר ברגעים יפים שלהם, מה שמצביע על כך שייתכן והם נפרדו.
אזורתאריך יציאהפורמטחברת תקליטיםמקורכלל העולם29 בנובמבר 2017הזרמת מוזיקה • הורדה דיגיטליתDMC
"Öpücem" הוא שיר שהוקלט על ידי הזמרת-יוצרת הטורקייה סימגה, מתוך אלבום הבכורה שלה, (2017).
הוא יצא לאור ב-27 בספטמבר 2018, בהוצאת חברת התקליטים דואן מיוזיק קומפני כסינגל השלישי מתוך האלבום.
השיר הופק על ידי ארסיי אונר שהשתתף בכתיבה הלהיט של סימגה "Yankı", שיצא בשנת 2016, תוך שהוא נכתב על ידי סזן אקסו שכתבה עבור סימגה שירים נוספים.
כשיצא, הגיע "Öpücem" למקום השני בטורקיה טופ 20 ונחסם על ידי "Sürgün Aşkımız" של אמרה קאראדומן ודריה אולו, אך בהמשך כבש את הפסגה.
בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-35 מיליון השמעות.
הווידאו קליפ הנלווה של "Öpücem" הועלה לערוץ היוטיוב של netd müzik ב-27 בספטמבר 2018, ביום יציאתו של השיר כסינגל.
בתחילתו, ניתן לראות את סימגה הולכת יחפה בשטח פתוח שנמצא מאחורי ביתה.
בהמשך לכך, מצטרפים אליה רקדני ליווי וכולם רוקדים לצלילי השיר.
נכון לאוגוסט 2023 עומד מונה הצפיות של הקליפ על למעלה מ-165 מיליון צפיות.
אזורתאריך יציאהפורמטחברת תקליטיםמקורכלל העולם27 בספטמבר 2018הזרמת מוזיקה • הורדה דיגיטליתDMC
Échalo Pa' Ca הוא סינגל שהוקלט על ידי הזמרת-יוצרת מקסיקנית סופיה רייס, בשיתוף שני הראפרים והזמרים הלטיניים דארל ולאלו אברט.
השיר יצא לאור ב-4 בספטמבר 2020, על ידי חברת התקליטים וורנר מיוזיק לטינה, חברת הבת של חברת התקליטים וורנר מיוזיק גרופ.
השיר הגיע למקום השישי במצעד שירי הפופ המקסיקניים האזוריים.
השיר נכתב על ידי סופיה רייס, דארל ולאלו אברט והופק על ידי סופיה רייס ביחד עם תום ברידג'ס.
בשיר יש שימוש בחצוצרות, תוך שהוא משלב בתוכו את סוגת הפופ הלטיני ואת סוגת הרגאטון.
השיר יצא לאור בספטמבר 2020, כחלק מתוך אלבום האולפן העתידי של רייס.
בשיר יש אזכור לבוני וקלייד.
הווידאו קליפ הרשמי של השיר פורסם ב-4 בספטמבר 2020, ביום צאתו כסינגל.
בתחילת הקליפ, ניתן לראות את שם השיר, כשהוא כתוב בצבע זהב, תוך שמתחתיו מופיעים שמותיהם של סופיה רייס, דארל ולאלו אברט.
לאורכו של הקליפ, ניתן לראות את רייס לובשת בגדים שונים תוך שהיא מבצעת תנועות ריקוד שונות.
נכון לאוקטובר 2020, מונה הצפיות של הקליפ עומד על למעלה מ-5 מיליון צפיות.
מדינהתאריך יציאהפורמטחברת תקליטיםמקורעולם19 ביוני 2020הזרמת מוזיקה • הורדה דיגיטליתהאחים וורנר
Éxitos y Recuerdos (בעברית: "להיטים וזיכרונות") הוא אלבום להיטים של הזמרת המקסיקנית-אמריקאית סלינה.
אלבום הלהיטים יצא לאור ב-15 במרץ 1996 בארצות הברית, על ידי חברת התקליטים EMI לטין.
בסמוך אליו, יצא אלבום הרמיקס, Siempre Selena.
האלבום הגיע למקום ה-13 במצעד האלבומים הלטיניים.
האלבום יצא לאור שנה לאחר מותה של סלינה.
האלבום מכיל בתוכו את מיטב להיטיה כמו "" ו-"Como la Flor".
האלבום זכה להצלחה נאה במצעדי הבילבורד, כאשר הגיע למקום השביעי במצעד האלבומים המקסיקניים האזוריים.
הצלחתו התחלקה עם הצלחתו של Siempre Selena, שיצא בסמוך לצאתו.
גם במצעד האלבומים הלטיניים, זכה האלבום להצלחה כאשר הגיע בשיאו למקום ה-13.
Ólafur Liljurós (בעברית: אוֹלׇפוּר לִילְיוּרוֹס) הוא שיר לכת איסלנדי נוצרי מסורתי, שנכתב והולחן כנראה בין המאות ה-18 ל-20, (מלחין השיר אינו ידוע) במטרה להפיג את השפעותיו של הפגניזם אשר עדיין היה דומיננטי באיסלנד של אז.
השיר מגולל את הרפתקאותיו של אולפור, הנאבק באלפית כאשר דמותו של אולפור משמשת כפרוטגוניסטית והאלפית משמשת בתור אנטגוניסטית.
שיר זה מאופיין בהרבה מן המוטיבים הסקנדינביים אשר היו נפוצים בתקופה זו, וכולל חזרה מרובה על פזמונות או תיאורים מפורטים ואכזריים של פציעות אשר לרוב מסתיימות במוות, מאבק כלשהו בין הפרוטגוניסט לאנטגוניסט (אשר בדרך כלל מגולם על ידי איזושהי דמות מהפולקלור האופייני לאזור) ועוד.
כמו שירים רבים בתקופה ההיא, גם "אולפור ליליורוס" הוא שיר הכולל נופים ומזג אוויר האופייניים לאזור, ומאבק כוחות בין הגיבור לנבל.
בשיר זה, אולפור משמש בתור השליח הנוצרי הטוב שמטרתו להביא את הנצרות לכל האזורים באשר הם, ואז נתקל באלפית סרבנית אשר מייצגת את מהות הפגניזם ששרר שם אז.
האלפית מנסה לשכנע את אולפור לעבור לחיות עימם, דימוי לכך שעל אולפור לעזוב את הנצרות ולהאמין בפגניזם שוב; כאשר אולפור מסרב, דוקרת אותו האלפית בצלעותיו ומנקבת את ליבו על שום שסירב.
מטפורה לפראיות הפגניזם לעומת עידונו של הנוצרי הטוב והתמים, אשר נדקר ללא סיבה טובה.
עוד דוגמה טובה לכך היא שכאשר אולפור שוכב גוסס על הקרקע ליד סוסו, הוא שולח את תפילתו למריה הקדושה, ומאמין שהיא עמו, ושבתור היותו נוצרי, נשמתו בטוחה ומקומו מובטח בגן עדן; בו בשעה שאנו לא יודעים מה קרה לאלפית – כאילו לא ידוע מה יקרה לאלו אשר מאמינים בפגניזם.
+ טקסט הכיתוב עברית איסלנדיתדרך ההרים רכב אולפור,
הוא טועה,הוא מסתגל,לפניו ראה משכן אלפי,שם בוערת שלהבת אדומה.באלגנטיות זרמה רוח דרך מעבר ההרים,זרמה הרוח הישר קדימה.אז יצאה אשת אלף החוצה,
הוא טועה,הוא מסתגל,אשר לא חיבבה נוצרים רבות.שם בוערת שלהבת אדומה.באלגנטיות זרמה רוח דרך מעבר ההרים,זרמה הרוח הישר קדימה.ברוך הבא, אולפור ליליורוס!
הוא טועה,הוא מסתגל,לכה אל ההרים ועמנו חיה!שם בוערת שלהבת אדומה.באלגנטיות זרמה רוח דרך מעבר ההרים,זרמה הרוח הישר קדימה.אינני רוצה לחיות עם אלפים,
הוא טועה,הוא מסתגל,אלא הנני רוצה להאמין במשיחי..שם בוערת שלהבת אדומה.
באלגנטיות זרמה רוח דרך מעבר ההרים,זרמה הרוח הישר קדימה.אז הלכה אשת האלף אל התיבה,
הוא טועה,הוא מסתגל,ולקחה חרב חדה.שם בוערת שלהבת אדומה.
באלגנטיות זרמה רוח דרך מעבר ההרים,זרמה הרוח הישר קדימה.ודקרה את אולפור בצד צלעותיו.
הוא טועה,הוא מסתגל,אולפור מרגיש את דקירת החרב.שם בוערת שלהבת אדומה.
באלגנטיות זרמה רוח דרך מעבר ההרים,זרמה הרוח הישר קדימה.אולפור הסתכל על דם לבו.
הוא טועה,הוא מסתגל,הוא סובל למטה על יד פרסת רגל סוסו.שם בוערת שלהבת אדומה.
באלגנטיות זרמה רוח דרך מעבר ההרים,זרמה הרוח הישר קדימה.לא יותר משלוש שעות ארך סבלו,
הוא טועה,הוא מסתגל,חיוור היה גופו.שם בוערת שלהבת אדומה.
באלגנטיות זרמה רוח דרך מעבר ההרים,זרמה הרוח הישר קדימה.הנני מפנה את זעקתי לצלבי
הוא טועה,הוא מסתגל,מריה הקדושה הננה עימנו.שם בוערת שלהבת אדומה.
באלגנטיות זרמה רוח דרך מעבר ההרים,זרמה הרוח הישר קדימה...
"Amame" (בעברית: "תאהב אותי") הוא שיר של הזמרת המקסיקנית-אמריקאית סלינה, אשר יצא ב-29 בינואר 1993 כסינגל הרביעי והאחרון מתוך אלבומה השלישי Entre a Mi Mundo, על ידי EMI לטין.
השיר לא זכה להצלחה כאשר לא הגיע למעמד כלשהו או דורג במיקומים גבוהים במצעדים אחרים.
במהלך הקלטות האלבום סלינה ניהלה מערכת יחסים עם הגיטריסט של לוס דינוס כריס פרס, לאחר שהצטרף ללהקה אחרי הקלטות אלבומה השני.
בהמשך לכך, נכתב השיר "Amame", שצורף לאלבום.
בניגוד למרבית שיריה סלינה הייתה שותפה לכתיבה של שיר זה ביחד עם אחיה א.ב.
את השיר הפיק בבו סילבט.
"Échame la Culpa" (בעברית: "תאשים אותי") הוא שיר של הזמר-יוצר הפורטוריקני לואיס פונסי והזמרת האמריקאית דמי לובאטו.
פונסי כתב את השיר יחד עם אלחנדרו רנחיפו ומפיקי השיר אנדרס טורס ומאוריסיו רנחיפו.
השיר יצא לאור תחת הוצאת יוניברסל מיוזיק לטין אנטרטיימנט, ריפבליק רקורדס ואיילנד רקורדס ב-17 בנובמבר 2017 כסינגל השני מאלבום האולפן העשירי של פונסי, Vida.
ב-2 במרץ 2018 יצא רמיקס באנגלית לשיר ששמו "Not on You".
השיר הגיע גם למקום 46 בבריטניה ו-47 בבילבורד הוט 100. השיר הגיע לתואר פלטינה ומעלה בעשר מדינות, כולל תואר יהלום בברזיל ובמקסיקו.
הורדה דיגיטלית – Not on You remix
Øve os på hinanden (בעברית: נתאמן אחד על השני) הוא שיר שהוקלט על ידי הצמד הדני פיר ופלמה.
השיר יצג את דנמרק באירוויזיון לשנת 2021.
ב-17 בנובמבר 2020 הוכרז כי דנמרק תופיע במחצית השנייה של חצי הגמר השני של התחרות.
ב-20 במאי 2021, פיר ופלמה ביצעו את השיר בחצי הגמר השני של התחרות ולא הצליחו להעפיל לגמר.
÷ (מבוטא "Divide", בעברית: "חילוק") הוא אלבום האולפן השלישי של הזמר-יוצר האנגלי אד שירן, הוא יצא לאור ב-3 במרץ 2017 בהוצאת אטלנטיק רקורדס ואסיילום רקורדס, והסינגלים "Castle on the Hill" ו"Shape of You" פורסמו כסינגלים המובילים מתוכו.
האלבום זכה בפרס גראמי לאלבום הפופ הווקאלי הטוב ביותר בטקס פרסי גראמי ה-60.
האלבום הופץ בהפצת בכורה בבריטניה, ונמכר בשבוע הראשון לצאתו ב-672,000 עותקים, מה שהפך אותו לאלבום הנמכר ביותר של אומן סולו גבר באנגליה, והפתיחה השלישית בגובה אחרי 25 של אדל ו-"Be Here Now" של אואזיס.
כל רצועות האלבום הגיעו ל-20 העליונים במצעד הסינגלים הבריטי, בשבוע שאחרי יציאת האלבום.
הדומיננטיות של האלבום הובילה לקריאה לשינוי הקריטריונים על פיהם נערכת הטבלה.
כדי לקדם את האלבום יצא שירן לסיבוב ההופעות "", שהחל ב-16 במרץ 2017 ונגמר ב-26 באוגוסט 2019 כלל 260 הופעות והיה לסיבוב ההופעות הגדול והמרוויח ביותר בכל הזמנים עד שנת 2023, כאשר סיבוב ההופעות "The Eras Tour" של טיילור סוויפט שבר את השיא של שירן.
ב-13 בדצמבר 2015, שירן הודיע על פרישה זמנית ברשתות החברתיות, ואמר כי הוא מוצא את עצמו "רואה את העולם מבעד למסך ולא דרך עיניי." ודאג לכך שחלק מהזמן שהתפנה יופנה ליצירת אלבום אולפן שלישי.
שנה בדיוק אחרי ההכרזה הזו ב-13 בדצמבר 2016 שינה שירן את תמונות הפרופיל של כל חשבונות המדיות החברתיות שלו לצבע כחול ובכך הכריז על חזרתו מההפסקה שלקח מעולם המוזיקה.
כיוון שלשני האלבומים הקודמים שלו היו צבעים שייצגו אותם (כתום ל-"+" וירוק ל-"×") הניחו כי הצבע הכחול יהיה הצבע של אלבומו החדש של שירן שעתיד לצאת.
ב-1 בינואר 2017 העלה שירן לרשתות החברתיות סרטון ובו הוא נראה מחזיק דף שעליו כתוב "New Music Coming Friday" (מוזיקה חדשה מגיעה בשישי הקרוב).
וב-12 בינואר 2017, שירן חשף את רשימת הרצועות תאריך יציאת האלבום ודרכים להזמנה מראש שלו.
האלבום יצא לאור רשמית ב-3 במרץ 2017 באמצעות אייסלם רקודס.
וביום השקתו השיגו רצועות האלבום סך מצטבר של 56.73 השמעות בספוטיפיי כשהוא שובר את השיא של דה ויקנד ב-Starboy.
ביום השני לשחרור האלבום השיגו שירי האלבום סך מצטבר של מיליארד צפיות ביוטיוב.
"Castle on the Hill" ו"Shape of You" יצאו כסינגלים המובילים מהאלבום ב־6 בינואר 2017. שירן קידם את הרצועות ברשתות החברתיות במהלך השבוע שקדם לשחרורם, ופרסם תמציות אינסטרומנטליות וליריקה הפותחת של כל שיר.
"Galway Girl" הוכרז כסינגל השלישי באמצעות הטוויטר של שירן ב-17 במרץ 2017. הוא התווסף לפלייליסט של BBC Radio 2 למחרת (18 במרץ 2017).
"ב־21 באוגוסט 2017, בילבורדהודיע כי "Perfect " יהיה הסינגל הרביעי מתוך האלבום.
"Happier" יצא ב־27 באפריל 2018 כסינגל החמישי והאחרון באלבום.
÷ קיבל ציון 62 על סמך 17 ביקורות, דבר המצביע על "ביקורות חיוביות בדרך כלל".
מאורה ג'ונסטון מ"רולינג סטון" העניק ביקורת של ארבעה כוכבים והעיר כי "אד עדיין מציג פופ משובח", ושהוא "מכפיל את התערובת של ברוואדו של היפ הופ וכתיבת שירים יומיומית שעזרו לו לפרוץ בתחילת העשור.
רוזין אוקונור מ"האינדיפנדנט" העניק לאלבום גם דירוג של ארבעה כוכבים וטען כי: "האלבום נשען על מעט מלבד כישרונו של שירן עצמו וכי זה היה מדהים רק בגלל שאיפתו העצומה".
ג'ורדן באסט מ-NME תיאר את האלבום כ"אוסף שאיכשהו עומד בתבנית הפופ המושלמת שלו...
תוך שהוא מוזר בשקט", וכי האלבום "חביב", "מובטח אך לא צנוע ולעיתים קשה להבינה".
מארק קנדי מסוכנות הידיעות אי.פי., לאחר שהתייחס ל"צעדים מוטעים" של האלבום, אמר כי (האלבום) "בוודאות יוסיף מאזינים, יגרע כמה עייפים מחוסר העקביות שלו, אך בהחלט ירבה את חשבון הבנק שלו ", ובסופו של דבר כינה את שירן "כישרון מיוחד".
האלבום גרף גם ביקורות שליליות; הרייט גיבסון מ"הגרדיאן" העניקה לאלבום דירוג של שני כוכבים מתוך חמישה, וכינתה אותו "לא פחות מחושב מאשר חבריו ברמה העליונה ביותר של כוכב הפופ ".
בביקורת שלילית על 2.8 מתוך 10, אמרה לורה סנפס מפיצ'פורק: "בהתחשב בכך שהוא [שירן] הוא בין כותבי השירים המצליחים ביותר בעולם, הרבה מילים שלו אפילו לא סורקות." בביקורת שלילית נוספת, שכתב לטבע בסאונד, דייוויד הילייר העניק ל÷ ציון של 3/10, וכינה אותו "אלבום הפופ הכי אנונימי ותפל שאפשר".
האלבום מכר 232,000 עותקים פיזיים ודיגיטליים בבריטניה ביום יציאתו הראשון ללא הכללת נתונים הזרמה, יותר ממכירות אלבומה הקודם של שירן x בשבוע הראשון.
בשלושת ימיו המשיך האלבום לגדול במכירות ונמכר ביותר מ־432,000 עותקים, ובכך עמד בראש מצעד האלבומים בבריטניה אחרי שלושה ימים בלבד.
האלבום מכר 63% בעותקים פיזיים, 31% בדיגיטל ו-6% במכירות שוות ערך.
האלבום מכר בסך הכל 672,000 עותקים בבריטניה במהלך השבוע הראשון שלו, מה שהפך אותו לאלבום הנמכר ביותר בבריטניה על ידי אמן גבר והפתיחה השלישית בגובהו בסך הכל אחרי 25 של אדל (שמכר 800,307 עותקים בשבוע הראשון שלו) ו-Oasis (שמכר 696,000 עותקים בשבוע הראשון שלה).
[44] בשבוע הפתיחה של ÷, שירן הציג את שלושת האלבומים הראשונים שלו בחמישייה הראשונה בבריטניה.
בנוסף, אלבום זה שבר את שיא עשרת השירים המובילים ביותר מאלבום בודד במצעד הסינגלים בבריטניה (עם תשעה שירים בעשירייה הראשונה גם בשבוע אחד), ועבר את השיא שהוחזק בעבר על ידי קלווין האריס.
כל 16 שירי האלבום נכנסו גם הם ל-20 הראשונים.
והאלבום הגיע למיליון מכירות בבריטניה לאחר 16 יום בלבד.
במחצית הראשונה של 2017, האלבום עודד את מכירות המוזיקה בבריטניה ב-11.2% בהשוואה לשנה הקודמת, והוא היה מוצר הבידור הנמכר ביותר בשנה, עד יולי 2017 מכר האלבום למעלה משני מיליון יחידות בבריטניה - 1.22 מיליון מהן ממכירות פיזיות ו-371,000 עותקים מהורדות, והזרמה תרמה 415,000 יחידות שוות ערך.
מאז הועלה לראשונה במצעד האלבומים בבריטניה במשך 20 שבועות רצופים בסך הכל, פרק הזמן הארוך ביותר מאז שה-21 של אדל קיימה את הפסגה בשנת 2011 ובשנת 2012. ÷ היה האלבום הנמכר ביותר במדינה השנה עם למעלה מ-2,128,000 עותקים שנמכרו עד סוף 2017.
÷ נחת בראשות מצעד הבילבורד 200 בארצות הברית עם 451,000 יחידות שוות ערך לאלבום, מתוכן 322,000 היו מכירות אלבומים טהורות.
הרצועות השיגו יחד 134.6 מיליון שידורים בארצות הברית בשבוע הראשון לזמינותו של האלבום.
עשרה שירים מהאלבום הופיעו לראשונה ב-Hot 100 באותו שבוע, והצטרפו לשלושת השירים שכבר היו במצעד, כולל "Shape of You" בשבוע השביעי במקום הראשון.
בשבוע השני הוא נותר על לוח הבילבורד 200 עם 180,000 יחידות (87,000 עותקים שנמכרו), שהעפילה בהסמכת זהב מטעם RIAA ב־22 במרץ 2017. עד יולי 2017, רצועות מהאלבום צברו למעלה ממיליארד זרמי שמע בארצות הברית.
÷ הרוויח 2,764,000 יחידות שוות ערך לאלבום בארצות הברית במהלך שנת 2017, וסיים כאלבום הנמכר ביותר במדינה, והיה אלבומו השני הנמכר ביותר בעותקים טהורים, עם 1,102,000 עותקים שנמכרו, אחרי Reputation של טיילור סוויפט.
ב-5 בינואר 2017, העלה שירן שני שירים לערוץ היוטיוב שלו; "Shape of You", ו-"Castle on the Hill",
הרשימה האיסלנדית (באיסלנדית: Íslenski listinn) היא מצעד המוזיקה המוביל באיסלנד.
רשימת סוף השנה מכילה את 40 השירים המובילים של השנה.
הרשימה פורסמה באמצעות מדיות רבות לאורך השנים, כגון עיתונים, טלוויזיה ורדיו, וכיום מנחה אותה תחנת הרדיו FM 957 שבבעלות חברת המדיה סין (Sýn).
המצעד, ושמו הנוכחי, הוכרזו לראשונה בעיתון DV בינואר 1993. הרשימה הייתה תוצאה של שיתוף פעולה בין DV, תחנת הרדיו פילגטייאן ומותג קוקה קולה באיסלנד.
הרשימה הייתה אמורה להיות רשימה של 40 השירים המובילים ומתפרסמת בכל יום חמישי במדור המוזיקה בעיתון.
לאחר הפרסום בעיתון הבוקר, ביום חמישי בערב, השירים הושמעו ברדיו בתוכנית רדיו מיוחדת בת שלוש שעות בפילגטייאן.
את תוכנית הרדיו הראשונה הנחה יון אקסל אולפסון.
"Évidemment" (הגייה בצרפתית: [evidamɑ̃] (להאזנה); בעברית: "מובן מאליו") הוא סינגל מאת הזמרת הקנדית-צרפתייה לה זארה, שיצא לאור ב-19 בפברואר 2023. השיר ייצג את צרפת באירוויזיון 2023 שהתקיים בליברפול שבממלכה המאוחדת.
ב-13 בינואר 2023, פראנס טלוויזיון הודיעה רשמית כי רשת השידור בחרה באופן פנימי את לה זארה לייצג את צרפת בתחרות האירוויזיון 2023, כאשר השיר יצא רשמית לאור ב-19 בפברואר 2023. לדברי זארה, השיר הוכן עבור תחרות הזמר של האירוויזיון וכי אין מתאים ממנו לייצג את האומה הצרפתית בתחרות.
ב-16 בפברואר חשפה את שמו.
כיוון שצרפת היא אחת מהגדולות המייסדות, היא העפילה לגמר אוטומטית.
"Ümit Hırsızı" הוא שיר שהוקלט על ידי הזמרת הטורקייה בילנט ארסוי.
הוא יצא לאור ב-22 במרץ 2019, בהוצאת חברת התקליטים דואן מיוזיק קומפני, כסינגל שלא מתוך אלבום.
הוא נכתב והולחן על ידי הזמר-יוצר הטורקי טרקאן.
השיר זכה לחשיפה תקשורתית נרחבת והיה לסינגל הקאמבק של ארסוי.
"Ümit Hırsızı" נכתב והולחן על ידי טרקאן.
המילים עוסקות באהבה נכזבת ואיבוד אמונה בעקבות מערכת יחסים שהתפוררה.
היא מקוננת על קץ מערכת היחסים ומצהירה כי אין בכוונתה להיכנס לדבר כזה בשנית.
המשפט מצביע על האובדן שחוותה בעקבות היכרותה עם אותו הבחור.
השיר זכה לביקורות חיוביות נרחבות וסימן את חזרתה של ארסוי לעולם המוזיקה.
ב-Habertürk צוין תהליך ההקלטה של השיר וארסוי הצהירה: .
ב-Posta עסקו בהצלחת הקליפ וכתבו: .
ב-Cumhuriyet סקרו מקרה אלים שחוותה ארסוי בסמוך ליציאת "Ümit Hırsızı".
ב-Milliyet סקרו את השיר בחיוב וכתבו: .
הווידאו קליפ הנלווה של "Ümit Hırsızı" הועלה לערוץ היוטיוב של netd müzik ב-22 במרץ 2022. ניהאט אודבאשי היה הבמאי שלו.
בתחילתו, ניתן לראות ארסוי לבושה בבגדים מסורתיים וזאת, בנוסף לכך שהיא עונדת תכשיטים גדולים.
לאורכו של הקליפ ניתן לראות מספר רקדני ליווי המבצעים להטוטנות עם אש.
הקונספט שלו עוקב אחר הכאב הטמון במילות השיר עצמו, כמו גם מגולל את הסיפור שמוצג בידי ארסוי.
נכון לאוגוסט 2023 עומד מונה הצפיות של הקליפ על למעלה מ-18 מיליון צפיות.
אזורתאריך יציאהפורמטחברת תקליטיםמקורכלל העולם22 במרץ 2019הזרמת מוזיקה • הורדה דיגיטליתDMC
Ö3 אוסטריה טופ 40 (Ö3 Austria Top 40) הוא מצעד הסינגלים האוסטרי הרשמי שמפורסם מדי יום שלישי בתחנת הרדיו האוסטרית .
מצעד המוזיקה מתבסס על פי מכירות, שימוש ברינגטונים והורדות דיגיטליות.
מצעד המוזיקה הופיע לראשונה ב-26 בנובמבר 1968 כ-Disc Parade בהנחיותו של ארנסט גריסמן.
ניתן למצוא ארבעה אופנים למצעד המוזיקה.
Ö3 אוסטריה 40 הסינגלים המובילים (Ö3 Austria Top 40 Singles) – רשימה של 75 סינגלים
Ö3 אוסטריה 40 האלבומים המובילים (Ö3 Austria Top 40 Longplay) – רשימה של 75 אלבומים
Ö3 אוסטריה 20 אלבומי האוסף המובילים (Ö3 Austria Top 20 Compilation)
להלן השמות הקודמים של מצעד המוזיקה והמציגים בכל שם.
ÑuSat היא סדרת לוויינים מסוג חישה מרחוק שפותחה בארגנטינה.
השיגור הראשון בוצע בשנת 2016 ומתוכנן להגיע ל-300 לוויינים פעילים.
הלוויינים פותחו על בסיס לוויין BugSat 1, ששוגר ב-19 ביוני 2014. היה זה לוויין במשקל 22 ק"ג.
על בסיס הצלחת פעילותו, חברת Satellogic החליטה על המשך פיתוחה של סדרת הלוויינים.
לווייני ÑuSat הם בעלי משקל 38 ק"ג ופעילים בתחום הספקטרום הנראה ובתת אדום.
רגישות הלוויינים מגיעה למטר אחד בערך.
הלוויינים פעילים במסלול מסונכרן-שמש ומתוכנים לעבודה במשך 3–4 שנים.
בחלק מהלוויינים הותקנו מכשירי מדידה נוספים.
Éditions L'Âge d'Homme (ההוצאה לאור "ל'אז' ד'אום") היא הוצאה לאור שווייצרית של ספרים בשפה הצרפתית שנוסדה ב-1966 בלוזאן על ידי המו"ל ממוצא סרבי ולדימיר דימיטרייביץ' בעזרת הסופר והמו"ל דומניק דה רו (Roux).
אל המייסדים הצטרף קלוד פירושו (Frochaux).
בנוסף לחנות הספרים בז'נבה), עד 2016 להוצאת הספרים L'Âge d'Homme הייתה חנות ידועה ברחוב פרו (Rue Ferou) ברובע השישי של בפריז.
הוצאת הספרים L'Âge d'Homme נודעה תחילה בהפצת ספרים מאת מחברים בשפות סלאביות לרבות בסדרה "קלאסיקונים סלאבים" (Classiques slaves) שכללה 500 כותרות.
פורסמו שירים מאת אוסיפ מנדלשטאם, אלכסנדר בלוק, ספרי סטניסלב ויטקביץ', ולדיסלב ריימונט, כתבי אסתטיקה של קזימיר מלביץ', מסות ורומנים מאת זמיאטין, ניקולאי לסקוב, בוריס פילניאק, כתבי איוו אנדריץ' ודובריצה צ'וסיץ', וכו'.
בהמשך היא גיוונה את הקו האדיטוריאלי ופרסמה כתבי עת, עבודות אקדמיות, ספרות יפה כולל יצירות של מחברים שווייצרים כמו אנרי פרדריק אמייל, אטיין באריליה, גסטון שרפיו, שארל -אלבר סנגריא, ז'ורז' אלדאס, שארל פרדינאן ראמי, לאון סווארי, או צרפתים כמו פייר גריפארי, אלן פוקאר, פול-ז'ילבר לאנז'וון, כריסטיאן גייה או ז'אן-לוק קארון.
בין שנות ה-1960–1980 היה L'Âge d'Homme אחד המו"לים העיקריים בצרפתית שפרסמו ספרים מאת מחברים דיסידנטים סובייטיים, כמו וסילי גרוסמן ואלכסנדר זינובייב.
הם היו הראשונים שפרסמו יצירות של פייר גריפארי.
בימי המלחמות שפרצו בנסיבות התפרקות יוגוסלביה פרסמה ההוצאה לאור מספר ספרים שתמכו בעמדה הסרבית.
L'Âge d'Homme הוציא לאור מסות רבות על סוגיות פוליטיות, היסטוריות, תרבותיות או פילוסופיות.
הוא פרסם גם מספר כרכים מאת אוקטאב מירבו: שלושה כרכים מ"התכתבותו הכללית", "המאבקים הספרותיים" שלו, "האב ז'ול" ו"סבסטיאן רוק", כמו כן לקסיקון מונומנטלי על אוקטאב מירבו.
קטלוג ההוצאה לאור כולל גם מחברים אנרכיסטים כגון מקס שטירנר ("היחיד ורכושו" ו"התיק H")
L'Âge d'Homme התייצב להגנת משוררים בלגים (לוסיין נולה), ושווייצרים (כמו פרנץ ראקוצי, מוניק לדראק או פיירט מישלו).
עד 2011 פרסמה הוצאת L'Âge d'Homme כ-4500 ספרים שונים.
« Classiques slaves » (קלאסיקונים סלאבים)
« Dossiers H » (תיקי H) (מוקדשת לז'ורז' אלדאס)
« La Fronde » (בניהולו של סלובודן דספוט) (פרונדה)
« Messages » (בניהול ז'אן-מרק ברטו) (מסרים)
« Poche suisse » ספר כיס שווייצרי - (בניהול ז'אן -מישל אוליבייה)
« Être et devenir » (להיות ולהיעשות)
"Özünlə apar" (בעברית: "קחי אותי איתך") הוא סינגל של הזמר האזרי פאחרי בהשתתפות אילקין דובלטוב.
את השיר הוציאה ב-15 במרץ 2024 לאור חברת התקליטים ביט מיוזיק.
הוא ייצג את אזרבייג'ן באירוויזיון 2024, שהתקיים במאלמה שבשוודיה.
"Özünlə apar" נכתב על ידי פאחרי, אדגר רבין, חסן חאיידר, מדו סליקח ומילה מיילס.
הוא כולל קטעי שירה מסורתיים מפי דובלטוב.
הוא מושר באנגלית ובאזרית – שיר האירוויזיון הראשון של אזרבייג'ן שכולל את שפת המדינה.
במרכז מילות השיר עומדים המאבקים והמסע האישי של פאחרי לעבר אהבה עצמית ושלווה פנימית.
קייטי וילסון מאתר Wiwibloggs הצהירה כי "Özünlə apar" הוקדש לבת-זוגו של פאחרי.
ב-7 במרץ 2024 נחשף כי פאחרי נבחר לייצג את אזרבייג'ן באירוויזיון 2024. מאוחר יותר נודע כי דובלטוב הצטרף אליו.
ב-15 במרץ יצא השיר לאור בערוץ היוטיוב הרשמי של תחרות הזמר של האירוויזיון.
למחרת פורסם גם בשירותי הסטרימינג.
ב-14 ביולי 2023 אישר תאגיד השידור האזרי, İctimai Television (İTV), את השתתפותה של אזרבייג'ן באירוויזיון 2024. İTV פתח את תקופת הגשת המועמדויות לייצוג המדינה באירוויזיון מיד לאחר מכן.
תאריך סגירת ההרשמה נקבע ל-30 בספטמבר 2023. ב-20 באוקטובר נבחרו שישה עשר אמנים שעברו לשלבי האודישן, שנערכו ב-29 באוקטובר בבאקו.
אחד מהמשתתפים נאלץ להסיר את מועמדותו מסיבות לא ידועות.
ב-6 בנובמבר הוכרז על ששת המתחרים שעלו לשלב הסינון האחרון.
זהות הנציג נבחרה לאחר התייעצות עם קבוצות מיקוד של מעריצי האירוויזיון, עיתונאים ואנשים ידועי-שם בתעשיית המוזיקה הלאומית.
ב-7 במרץ 2024 הוכרז כי פאחרי נבחר לייצג את המדינה באירוויזיון 2024 עם השיר "Özünlə apar", שיצא לאור ב-15 במרץ.
אל פאחרי הצטרף אילקין דובלטוב, שביצע בית אחד בשיר בסגנון אזרי מסורתי.
אזרבייג'ן שובצה לחלקו השני של חצי הגמר הראשון, שהתקיים ב-7 במאי.
אזרבייגקן הופיעה כמדינה ה-12, לפני אוסטרליה ואחרי מולדובה.
הופעתה של אזרבייג'ן מתחילה בצילום של פאחרי מבצע את מילות השיר, כשמאחוריו מוקרנת דמות אדם בצבע כסף, המזיזה את שני ידיה בהתאם לקצב.
פאחרי עומד במרכז הבמה כשהוא לבוש בחליפה בצבעי שחור וכסף.
בפזמון הדמות המוקרנת על המסך מתחילה לזהור מעט בצבעים כחול וסגול.
כשמגיע חלקו של דובלטוב עוברת המצלמה לעברו.
הוא עומד מימין לפאחרי, כשהוא לבוש בחליפה בסגנון דומה.
עם התקדמות השיר זז פאחרי מעט לצד השמאלי של הבמה, על מנת לאפשר את העלאת פסל הידיים השחורות למרכז.
לאחר מכן שניהם שבים לעבר הפסל, ומבצעים את החלק הנותר של השיר.
ההופעה מסתיימת כשפאחרי ודובלטוב עומדים גב אל גב במרכז הפסל.
בסוף המופע הוכרז כי אזרבייג'ן סיימה את הערב בין חמש המדינות, שכשלו בניסיון להעפיל לשלב הגמר.
מאוחר יותר התברר כי היא דורגה במקום ה-14 עם 11 נקודות.
ב-27 באפריל 2024 פורסם הווידאו קליפ הרשמי של "Özünlə apar", שבוים על ידי טימו.
על מנת לקדם את השיר לקראת האירוויזיון יצאה ב-17 באפריל גרסת רמיקס לשיר.
"Özünlə apar" קיבל ביקורות מעורבות.
באתר Wiwibloggs, המכיל מספר ביקורות שונות, צבר השיר דירוג ממוצע של 5.33/10 – המקום ה-31 מתוך 37 שירי אירוויזיון 2024 בטבלת הדירוג הכללית של האתר.
דורון להב מ-ESC Beat מיקם את השיר אותו הדבר.
לעומת זאת, ג'ון אובריאן מ-Vulture דירג אותו במקום העשירי מתוך 37 שירי אירוויזיון 2024, ושיבח את הצמד את יכולות הווקאלית.
הורדה דיגיטלית/סטרימינג – גרסת רמיקס
אזור תאריך פורמט גרסה חברת תקליטים הערות עולם 15 במרץ 2024 הורדה דיגיטלית הזרמת מוזיקה סינגל ביט מיוזיק 17 באפריל 2024 רמיקס
הוא מארז תקליטורים של הזמר-יוצר הישראלי אביב גפן, אשר יצא לאור ב-29 במרץ 2016 על ידי חברת התקליטים הליקון.
המארז מכיל שני אלבומים שהקליט גפן - הגרסה המורחבת של אלבום האולפן השמיני יומן מסע אותה הוציא לאור עם התעויוט בשנת 2001, ועם הזמן, אלבום האולפן העשירי שהוציא לאור בשנת 2006.
אֶנְג (אות גדולה: Ŋ; אות קטנה: ŋ), או אֶנְגְמַה, היא אות באלפבית הלטיני המייצגת עיצור וילוני אפי (כמו ה"נג" בבייג'ינג או שאנגחאי) במספר שפות הנכתבות בעזרת אלפבית זה.
צורת האות הקטנה היא כמו n קטנה, בתוספת קרס מעוקל המתחבר לרגל הימנית, כמו באות g.
לאות הגדולה יש שתי צורות: N גדולה בתוספת הוו המקובלת בשפות סאמי, והצורה הקטנה מוגדלת המקובלת בשפות אפריקאיות.
בתקופות מוקדמות יותר, מאחר שלא היו במדפסות חותמות עבור האות, השתמשו ב-G הפוכה, או באטא (η) יוונית.
מנקודת מבט אחרת האות הגדולה נראית כמו האות העברית מם (מ).
לבד מהשימוש הבסיסי באות בשפות שונות ברחבי העולם, נעשה בה שימוש גם במספר שיטות תעתיק פונטיות, כמו האלפבית הפונטי הבינלאומי, האלפבית הפונטי האוראלי, ועוד.
האות מקודדת בתקן ISO 8859-4 כ־BD עבור האות הגדולה ו־BF עבור האות הקטנה.
Ə (אות קטנה: ə) היא אות באלפבית הלטיני המייצגת תנועות שונות בשפות שונות.
צורת האות היא e לטינית מסובבת ב-180 מעלות.
באזרית מייצגת האות את התנועה .
האות משמשת גם באלפבית הפונטי הבין-לאומי () לייצוג תנועה מרכזית אמצעית שקרויה גם שווא (Schwa).
באלפבית הפאן-ניגרי קיימת אות דומה, שלה אות קטנה זהה, ואות גדולה כמו E לטינית גדולה מסובבת ב-180 מעלות (Ǝ).
Ǝ (אות קטנה: ə) היא אות באלפבית של אפריקה ובאלפבית הפאן-ניגרי אשר מייצגת את אותו הצליל של האות שלה היא דומה: Ə.
צורתן של האות הגדולה והאות הקטנה דומה לאותם סוגי אותיות של האות הלטינית Ee אבל כששתיהן הפוכות.
במתמטיקה, האות Ǝ היא סימון של הכמת הישי הלוגי "קיים".
האות Ű (תצורה קטנה ű, דהיינו U עם סימן הטעמה עילי כפול) מציינת תנועה בהונגרית (), הנהגת באופן שונה מהאות U.
ה-Ű נשמע בהונגרית כ-U אומלאוט (Ü) ארוכה (נשמע כחיריק בשפתיים מעוגלות, אחורִי, ארוך ומודגש יותר) .
בחלק מהשפות, האות אינה נחשבת לאות בפני עצמה, כלומר הסימן הוא תוספת שצריך להוסיף לאות על מנת להדגיש שהיא נהגית כמו ה-i במילה האנגלית "bird".
אופן הגייה זה דומה לאופן ההגייה הגרמני של האות Ö (שנהגית כמו ה-i במילה bird).
מילים אחדות בהונגרית המכילות את התנועה Ű
Ő ő היא אות לטינית שקיימת בהונגרית וב-IPA.
Ő ő מסומן באותיות Oo עם סימן הטעמה עילי כפול.
בהונגרית, Ő ő משמש לביטוי ארוך של התנועה Öö ונחשב כאות בפני עצמה.
Ŭ (אות קטנה: ŭ; שם האות: ŭo, ווֹ) היא האות העשרים־וחמש באלפבית של שפת האספרנטו, והיא אחת משש האותיות באספרנטו שנכתבות בעזרת סימנים דיאקריטיים (ĉ ,ĝ ,ĥ ,ĵ ,ŝ ,ŭ).
האות מייצגת את הצליל /w/ (כמו w באנגלית), אך היא חייבת להופיע בדיפתונג (או aŭ או eŭ).
מכיוון שהאות יכולה להופיע רק בדיפתונגים, בהרבה מילים שמקורן אינו באספרנטו ומכילות את הצליל /w/, הוא הופך לצליל /v/.
לדוגמה, שמה של העיר וושינגטון נכתב באספרנטו Vaŝingtono.
Ŭ מבוססת על האות u, עם ברווה.
ביוניקוד, ערכה של האות הגדולה Ŭ הוא U+016C, וערכה של האות הקטנה ŭ הוא U+016D.
האות הופיעה גם בשפה הבלארוסית במהלך המאה ה-20, בתקופה שבה השפה נכתבה באלפבית הלטיני; כיום השפה נכתבת באלפבית קירילי, והאות השקולה לה בשפה היא Ў.
האות מופיעה גם בכתב פין-יין הסיני, ומייצגת ברומאניזציה של קוריאנית את הצליל של האות 으 (ב-IPA, היא מיוצגת כ[ɯ]).
בנוסף, לפעמים משתמשים באות ŭ לציון צורה קצרה של האות u בלטינית, לדוגמה, להבדיל בין "fŭgō" (אשר נהגה [fʊɡoː']) ו "fūmō" (אשר נהגה [fuːmoː']).
Ĵ (אות קטנה: ĵ; שם האות ĵo, ז'וֹ) היא האות הארבע־עשרה באלפבית של שפת האספרנטו, והיא אחת משש האותיות בשפה עם סימנים דיאקריטים (ĉ ,ĝ ,ĥ ,ĵ ,ŝ ,ŭ).
היא מייצגת את הצליל /ʒ/ (ז' כמו בז'אנר).
Ĵ מבוססת על האות J עם גג.
ביוניקוד, ערכה של האות הגדולה Ĵ הוא U+0134, וערכה של האות הקטנה ĵ הוא U+0135. במקרים שבהם לא ניתן להקליד סימנים דיאקריטיים במקלדת, מקובל לייצג את האות בצירוף jh או jx.
האות מסמנת צליל דומה לזה של האות הצרפתית j, ומכיוון שבאספרנטו האות j כבר מייצגת את הצליל /j/.
מכיוון שאספרנטו היא שפה פונטית (כל מילה נהגת כמו שהיא כתובה), אז בחלק מהמילים כתובות בצורה שונה מהמקור הלטיני, בעיקר החלפת האותיות g ו-j עם ĝ ו-ĵ.
לדוגמה, המילה ג'יפ נכתבת באספרנטו ĵipo ב־ĵ, בעוד שבאנגלית היא נכתבת jeep ב־j; או המילה עיתונאי שנכתבת באספרנטו ĵurnalisto, בניגוד לאנגלית שבה המילה נכתבת journalist.
האות משמשת במתמטיקה, בין השאר, לייצוג וקטור יחידה ב-:
Ŝ (אות קטנה: ŝ; שם האות ŝo, שׁוֹ) היא האות העשרים-ושלוש באלפבית של שפת האספרנטו, והיא אחת מ-6 האותיות עם סימנים דיאקריטים באספרנטו (ĉ ,ĝ ,ĥ ,ĵ ,ŝ ,ŭ).
היא מייצגת את הצליל \ʃ\ (כמו ש בשלום).
Ŝ מבוססת על האות הלטינית S, בתוספת גג.
ביוניקוד, ערכה של האות הגדולה Ŝ הוא U+015C, וערכה של האות הקטנה ŝ הוא U+015D.
במקרים שבהם לא ניתן להקליד סימנים דיאקריטיים במקלדת, מקובל לייצג את האות בצירוף sh או sx (האחרון מקובל יותר).
לאות יש סימן דיאקריטי מכיוון שלאות s באנגלית וגם בשפות שונות, יש שתי משמעויות פונטיות: \s\ וגם \ʃ\.
מכיוון שהצורה הראשונה נפוצה יותר, החליט זמנהוף, כי האות s תייצג את הצליל \s\, והצליל \ʃ\ ייוצג באות ŝ.
האות משמשת גם ברומאניזציה של הכתב הקירילי, ומייצגת את האות הרוסית Щ.
Ĝ (אות קטנה: ĝ; שם האות ĝo, ג'וֹ) היא האות התשיעית באלפבית של שפת האספרנטו, והיא אחת משש האותיות בשפה עם סימנים דיאקריטיים (ĉ ,ĝ ,ĥ ,ĵ ,ŝ ,ŭ).
היא מייצגת את הצליל /dʒ/ (ג' כמו במילה "ג'ירף" או "ג'חנון").
Ĝ מבוססת על האות g, בתוספת גג.
ביוניקוד, ערכה של האות הגדולה Ĝ הוא U+011C, וערכה של האות הקטנה ĝ הוא U+011D.
במקרים שבהם לא ניתן להקליד סימנים דיאקריטיים במקלדת מקובל לייצג את האות בצירוף gh או gx (הצירוף האחרון מקובל יותר).
מכיוון שאספרנטו היא שפה פונטית, ישנן מילים הנכתבות באופן שונה מאשר הן נכתבות בשפת המקור; לכן, לפעמים האות j או האות g במילה המקורית הופכות לאות ĝ במילה האספרנטית.
לדוגמה: המילה ĝangalo ("ג'ונגל") נכתבת ב-ĝ, בעוד שבמקור האנגלי היא jungle, ב-j.
האות ĝ מופיעה גם ברומאניזציה של שפות שונות, ומייצגת בהם צלילים שונים:
בחלק מהתרגומים משומרית, האות ĝ מייצגת את הצליל /ŋ/.
בהולנדית, בחלק מספרי הלימוד ובשיחונים, מייצגים את הצליל /g/ באות ĝ, מכיוון שהאות g בהולנדית מייצגת את הצליל /ɣ/.
Ĥ (אות קטנה: ĥ; שם האות: ĥo, חוֹ) היא האות האחת־עשרה באלפבית של שפת האספרנטו, והיא אחת משש האותיות בשפה עם סימנים דיאקריטים (ĉ ,ĝ ,ĥ ,ĵ ,ŝ ,ŭ).
Ĥ מבוססת על האות h, בתוספת גג.
ביוניקוד, ערכה של האות הגדולה Ĥ הוא U+0124, וערכה של האות הקטנה ĥ הוא U+0125. במקרים שבהם לא ניתן להקליד סימנים דיאקריטיים במקלדת, מקובל לייצג את האות בצירוף hh או hx (האחרון מקובל יותר).
האות מייצגת את הצליל /x/ (ח כמו במילה "חלון"), ולפעמים נהגית כצליל /χ/.
עם זאת, קיימים דוברי אספרנטו רבים ששפת האם שלהם אינה מכילה את שני הצלילים הללו, והם אינם יכולים להגות אותה, ועל כן בהרבה מילים שמכילות במקור את האות ĥ, היא הוחלפה באות ĉ, h או k.
לדוגמה, המילה כימיה הייתה במקור ĥemio, אך כיום מקובל יותר לכתוב ולהגות אותה בתור kemio.
למרות זאת, הואיל ויש באספרנטו מילים שהחלפת האות ĥ באות אחרת תשנה את משמעותן, החלפה זו איננה אפשרית בכל מקרה.
פירוש המילה eĥo הוא הד, אך eko פירושה התחלה.
פירוש המילה ĉeĥo הוא צ'כי, אך ĉeko פירושה צ'ק.
פירוש המילה ĥoro הוא מקהלה, אך koro פירושה לב, ו-horo פירושה שעה.
בפיזיקה קוונטית, Ĥ מייצג לפעמים את אופרטור ההמילטוניאן.
Œ(אות קטנה:œ) היא ליגטורה של האותיות o ו-e, אשר הפכה לאות ושימשה בלטינית, צרפתית ונורדית עתיקה, וכיום נמצאת בשימוש באנגלית עבור מילים שאולות מלטינית ויוונית.
שם האות הוא אוד'ל (נכתב œthel), על שם הרונה האנגלו-סקסית, ᛟ.
האות מייצגת ב-IPA, את התנועה קדמית, חצי-פתוחה, מעוגלת.
בלטינית, האות ייצגה את הדיפתונג [oi] (כמו אוי), בעקבות השפעה מיוונית עתיקה, שבה הדיפתונג היה מיוצג על ידי οι.
לאורך השנים, ההגייה של האות השתנתה, ובלטינית מאוחרת, האות נהגת כ-[e] (כמו e באנגלית).
באנגלית, האות משמשת לכתיבה של מילים השאולות מלטינית ויוונית, אך כיום הגיית האות לא שומרה, והיא משתנה ל-e באנגלית בריטית או ל-o באנגלית אמריקאית, או לצירוף oe.
לעומת זאת במילים שהגרמנית שאלה, האות משתנה לאומלאוט ö, לדוגמה ושט נכתב בגרמנית כ-Ösophagus, כאשר המקור הוא œsophagus.
בנורדית עתיקה, האות ייצגה את התנועה המוארכת /øː/, בניגוד לתנועה הקצרה ø, אשר ייצגה את התנועה /ø/.
בצרפתית, שם האות הוא e dans l'o, שפרושו e בתוך o, והאות שימשה בעיקר במילים השאולות מלטינית ויוונית, אך גם במילים מקוריות בצרפתית, כמו המילה ביצה - œuf.
כיום האות לא נמצאת כמעט בשימוש, ואף לא מופיעה באלפבית או במקלדת הצרפתית.
İki הוא מיני-אלבום הבכורה של הזמרת-יוצרת הטורקייה אירם דריג'י.
המיני-אלבום יצא לאור ב-18 בספטמבר 2013, על ידי חברות התקליטים GNL אנטרטיינמנט ודואן מיוזיק קומפני.
במסגרתו הוקלטה גרסה אקוסטית של השיר "Sevgi Olsun Taştan Olsun".
המיני-אלבום הופק על ידי חולוסי דריג'י שעבד עם דריג'י על מיני-אלבומים נוספים שהופצו בהמשך אליו.
ב-4 במרץ 2013, יצא לאור השיר "Sevgi Olsun Taştan Olsun", שנכלל במיני-אלבום.
הווידאו קליפ של השיר הועלה ליוטיוב באותו היום, וזכה להצלחה כאשר צבר למעלה מ-7.5 מיליון צפיות.
בהמשך, יצא הקליפ של השיר "", אשר הצליח במצטבר להשיג למעלה מ-35 מיליון צפיות.
İctimai Television (; בראשי תיבות: İTV) הוא ערוץ טלוויזיה ציבורי אזרבייג'ני, מאז 29 באוגוסט 2005. משרדי החברה נמצאים בבאקו, בירת אזרבייג'ן.
İTV ממומנת ברובה על ידי משרדי ממשלת אזרבייג'ן.
בינואר 2004, הוקם ה-İTV, והחל מינואר 2010, החלה לגבות אגרת רדיו וטלוויזיה.
הערוץ מופעל על ידי איגוד שידור האזרי, "İctimai Televiziya və Radio Yayımları Şirkəti", המורכבת מוועדה בת תשעה חברים, שאושרו על ידי נשיא אזרבייג'ן.
הערוץ מפעיל תחנת רדיו, "רדיו İctimai", שהחל את שידוריו ב-10 בינואר 2006.
ב-5 ביולי 2007, הפכה İTV לחברה באיגוד השידור האירופי.
בעקבות הצטרפותה, ערכה אזרבייג'ן את הופעת הבכורה שלה בתחרות האירוויזיון ב-2008. אזרבייג'ן אף זכתה באירוויזיון 2011, ו-İTV זכתה להפיק את אירוע אירוויזיון 2012, שנערך באזרבייג'ן.
אך אירוע זה נדחה ללא הגבלת זמן בגלל היעדר משתתפים.
Black Country, New Road היא להקת רוק בריטית מקיימברידג'שייר, אנגליה שהוקמה ב-2018. הלהקה החלה להתפרסם לאחר שחרור הסינגלים הראשונים שלה, "Αthens, France" ו-"Sunglasses" ב-2019, ששילבו מאפיינים של רוק אקספרימנטלי, פוסט-פאנק ופוסט-רוק.
בעקבות כך, הלהקה הושוותה ללהקות כמו סלינט ו-Black Midi העכשווית.
אלבום הבכורה "For the first time" שיצא ב-2021 קיבל ביקורות טובות ממבקרים, הועמד לפרס מרקיורי והגיע למקום הרביעי במצעד האלבומים הבריטי.
ארבעה ימים לפני יציאת אלבומם השני, "Ants from Up There", בפברואר 2022, הודיע סולן הלהקה אייזק ווד על פרישתו מהלהקה בעקבות התמודדויות שקשורות לבריאות הנפש.
האלבום זכה לביקורות חיוביות גם הוא והגיע למקום השלישי במצעד האלבומים הבריטי.
הלהקה הסירה את הקטלוג שלה משירותי הסטרימינג בישראל בספטמבר 2025.
חברי הלהקה הייד, אוונס, אלרי, קרשו, ווד ו-וויין היו חברים יחד עם קונור בראון וג'וני פייק בלהקה "Nervous Conditions", שבסיסה בקיימברידג' וכללה צמד תופים וצליל דומה לשל Black Country, New Road, אך מאולתר יותר.
ההרכב הוקם ב-2015 והקליט ב-2017 אלבום באורך מלא שנקרא באופן זמני "Zak's Anniversary".
האלבום נגנז ולא יצא באופן רשמי.
לאחר מספר האשמות בתקיפה מינית שהועלו נגד בראון, Nervous Conditions התפרקה ב-2018.
ההרכב, ללא בראון ופייק, התכנס מחדש כ-Black Country, New Road.
הלהקה החדשה נקראה על שמו של כביש בוסט מידלנדס באנגליה, שהם מצאו בעזרת שימוש בכפתור ה"ערך אקראי" בוויקיפדיה.
הלהקה ביצעה מספר הופעות חיות וצברה תשומת לב מצומצמת בסצנת האנדרגראונד של לונדון.
סינגל הבכורה שלהם, "Athen's, France", יצא ב-18 בינואר 2019, ונמכר במהדורה מוגבלת של 250 עותקי ויניל בגודל 7 אינץ' תחת המפיק Speedy Wunderground.
החבר השביעי בלהקה, לוק מארק, הצטרף בין היציאה של "Athen's, France" ליציאה של הסינגל השני שלהם, "Sunglasses", שיצא ב-25 ביולי 2019. הסינגל זכה לתשומת לב וביקורות חיובית ממבקרים ובאתר Stereogum צוין מגוון השפעות הז'אנרים על הרצועה.
ב-28 באוקטובר 2020 הלהקה חתמה תחת חברת התקליטים Ninja Tune והכריזה על אלבום הבכורה שלה, For the first time, שיצא ב-5 בפברואר 2021. יחד עם ההודעה הזו יצא הסינגל השלישי, "Science Fair".
הסינגל הרביעי מהאלבום, "Track X", יצא ב-11 בינואר 2021.
2021-הווה: Ants from Up There והעזיבה של אייזק ווד
ב-12 באוקטובר 2021 הלהקה הכריזה על אלבומה השני, Ants from Up There, והוציאה את הסינגל הראשון מתוכו, "Chaos Space Marine".
ארבעה שירים מהאלבום יצאו כסינגלים: "Chaos Space Marine" ו-"Bread Song" ב-2 בנובמבר 2021, "Concorde" ב-30 בנובמבר ו-"Snow Globes" ב-19 בנובמבר 2022.
ב-3 בנובמבר 2021, Black Country, New Road ביטלה את סיבוב ההופעות שלה באירופה בעקבות מחלה של אחד מחברי הלהקה.
ב-3 בדצמבר הלהקה הוציאה את המיני-אלבום "Never Again", מהדורה מוגבלת של ראף טרייד רקורדס, שכללה גרסאות כיסוי לשירים של MGMT, אבבא ואדל.
ב-31 בינואר 2022, הזמר הראשי והגיטריסט אייזק ווד הודיע על עזיבתו הפתאומית את הלהקה דרך חשבון האינסטגרם של הלהקה, בשל התמודדויות אישיות עם בריאות הנפש.